Evijärven kunnanvaltuusto

Evijärven kunnanvaltuusto on Etelä-Pohjanmaan maakunnassa sijaitsevan Evijärven kunnan ylintä päätösvaltaa käyttävä elin. Valtuustossa on 17 paikkaa vuodesta 2017. Keskusta on ollut pitkään kunnan suurin puolue, jolla on nykyisellä valtuustokaudella kymmenen paikkaa hallussaan.
Nykyisen kunnanvaltuuston puheenjohtajana toimii Pertti Vesala, varapuheenjohtajana Markus Kattilakoski ja toisena varapuheenjohtajana Kari Laukkonen. Evijärven kunnanjohtaja on Mikko Huhtala.
Koostumus vaaleittain.
Vuodesta 1976 lähtien tarkasteltuna keskusta on saanut aina yli puolet Evijärven äänistä kuntavaaleissa. Korkeimmillaan kannatus on ollut 74,2 prosenttia äänistä vuoden 2000 vaaleissa ja matalimmillaan 53 prosenttia vuoden 2025 kuntavaaleissa. Keskustan kannatus oli vuoden 2025 vaaleissa kuitenkin Etelä-Pohjanmaan kunnista kolmanneksi korkeinta.
Vuoden 2025 kuntavaaleissa koko Suomen tasolla vaalitappion kokeneen perussuomalaisten kannatus nousi kaikista Suomen kunnista eniten Evijärvellä viime kuntavaaleihin verrattuna: 10,7 prosenttiyksikköä. Toisaalta perussuomalaisilla ei ollut ehdokkaita Evijärvellä vuoden 2021 kuntavaaleissa. Vuoden 2017 kuntavaaleihin verrattuna kannatus kuitenkin nousi.
Ehdokkaita Evijärvelle ovat asettaneet saamatta valtuustopaikkoja Suomen Maaseudun Puolue vuosien 1972 ja 1980–1988 vaaleissa, perussuomalaiset vuosien 2004 ja 2017 vaaleissa, kristillisdemokraatit vuosien 1980 ja 1988 vaaleissa, vasemmistoliitto vuosien 2004, 2012 ja 2025 kuntavaaleissa, vihreät vuoden 2021 kuntavaaleissa sekä Vapauden liitto vuoden 2025 kuntavaaleissa.
Valtuutetut.
Kausi 2025–2029.
Vuoden 2025 kuntavaaleissa Evijärven kunnanvaltuustoon valittiin seuraavat jäsenet:
Kausi 2021–2025.
Vuoden 2021 kuntavaaleissa Evijärven kunnanvaltuustoon valittiin seuraavat jäsenet:
Evijärven kunnanhallituksen puheenjohtaja kaudella 2023–2025 on Alina Lehto, varapuheenjohtaja Jani Takamaa ja toinen varapuheenjohtaja Sebastian Mäkelä. Muita hallituksen jäseniä on neljä.
Kausi 2017–2021.
Vuoden 2017 kuntavaaleissa eniten paikkoja hävisi Evijärvellä Perussuomalaiset, jotka menettivät kaikki kolme paikkaansa. Keskusta sai kaksi paikkaa vähemmän kuin viime vaaleissa. Vasemmistoliitto sai valtuustosta paikan pitkästä aikaa, viimeksi puolue pääsi Evijärven valtuustoon vuoden 2000 kunnallisvaaleissa. Valtuustopaikkojen määrä laski 21:stä paikasta seitsemääntoista.
Evijärven kunnanvaltuustoon valittiin seuraavat jäsenet:
Kausi 2013–2017.
Vuoden 2012 kunnallisvaaleissa Evijärven valtuustoon pääsi ensimmäistä kertaa Perussuomalaiset, saaden kolme paikkaa. Kukaan muu puolue ei lisännyt paikkojaan Evijärvellä näissä vaaleissa. SDP hävisi paikkoja eniten saaden kaksi valtuutettua vähemmän kuin viime vaaleissa. Keskustan paikat väheni yhdellä.
Evijärven kunnanvaltuustoon valittiin seuraavat jäsenet:
Kausi 2009–2012.
Vuoden 2008 kunnallisvaaleissa Evijärvellä ei tullut suuria muutoksia puolueiden paikkoihin viime vaaleihin verraten. Ainoastaan Kokoomus hävisi yhden paikan joka siirtyi SDP:lle. Kolmella paikallaan SDP:sta tuli jälleen Evijärven valtuuston toiseksi suurin puolue.
Evijärven kunnanvaltuustoon valittiin seuraavat jäsenet:
Kausi 2005–2008.
Vuoden 2004 kunnallisvaaleissa Kokoomus sai valtuustoon kaksi lisäpaikkaa nousten SDP:n ohi valtuuston toiseksi suurimmaksi puolueeksi. Keskusta hävisi yhden paikan. Vasemmistoliitto putosi valtuustosta kokonaan.
Evijärven kunnanvaltuustoon valittiin seuraavat jäsenet:
Kausi 2001–2004.
Vuoden 2000 kunnallisvaaleissa äänestysaktiivisuus jäi historiallisen alhaiseksi koko maan tasolla. Myös Evijärvellä aktiivisuus laski 7,4 prosenttiyksikköä vuoden 1996 vaaleista.
Evijärven valtuuston suurimpana puolueena jatkoi edelleen Keskusta, joka sai yhden paikan lisää viime vaaleista, pitäen nyt hallussaan kuuttatoista valtuustopaikkaa. Toiseksi suurin valtuustopuolue on SDP kahdella paikallaan. Lisäksi yksi valtuutettu on Kokoomuksella, Vasemmistoliitolla ja Suomen Kristillisellä Liitolla.
Evijärven kunnanvaltuustoon valittiin vaaleissa seuraavat jäsenet:
Kunnanjohtajat.
Epätäydellinen luettelo Evijärven kunnanjohtajina toimineista henkilöistä.
Evijärven kunta Etelä-Pohjanmaan hyvinvointialueella.
Evijärvi kuuluu koko Etelä-Pohjanmaan maakunnan alueen kattavaan Etelä-Pohjanmaan hyvinvointialueeseen. 23. tammikuuta 2022 järjestetyssä aluevaalissa valittiin Etelä-Pohjanmaan aluevaltuustoon kaksi evijärveläistä, Esko Ahonen (kesk.) ja Antti Perkkalainen (vas.). Ahonen sai vaaleissa yhteensä 812 ääntä, joista Evijärven kunnasta 477 eli 58,7 % äänistä. Perkkalainen puolestaan sai vaaleissa ääniä 297 joista Evijärveltä tuli 137 eli 46,1 % saaduista äänistä. Kaikkiaan evijärveläisiä oli ehdolla neljä. Evijärven äänestysaktiivisuus aluevaaleissa oli 55,4 %.